Document ID: 31991D0026

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1990 για τροποποίηση των ορίων των μειονεκτικών περιοχών στην Ομοσπονδιακή Δημοκρατία της Γερμανίας κατά την έννοια της οδηγίας 75/268/ΕΟΚ του Συμβουλίου ( Το κείμενο στη γερμανική γλώσσα είναι το μόνο αυθεντικό ) ( 91/26/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 797/85 ( 2 ), και ιδίως το άρθρο 2 παράγραφος 3,
Εκτιμώντας :
ότι η οδηγία 86/465/ΕΟΚ του Συμβουλίου της 14ης Ιουλίου 1986 ( 3 ), όπως τροποποιήθηκε από την οδηγία 89/586/ΕΟΚ του Συμβουλίου της 23ης Οκτωβρίου 1989 ( 4 ), όσον αφορά τον κοινοτικό κατάλογο των μειονεκτικών γεωργικών περιοχών της Κοινότητας, κατά την έννοια της οδηγίας 75/268/ΕΟΚ (Ομοσπονδιακή Δημοκρατία της Γερμανίας ), περιγράφει τις περιφέρειες της Ομοσπονδιακής Δημοκρατίας της Γερμανίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ-
ότι η κυβέρνηση της Ομοσπονδιακής Δημοκρατίας της Γερμανίας ζήτησε, βάσει του άρθρου 2 παράγραφος 1 της οδηγίας 75/268/ΕΟΚ, να γίνουν τροποποιήσεις των ορίων των μειονεκτικών περιοχών που εμφαίνονται στο παράρτημα της οδηγίας 86/465/ΕΟΚ -
ότι η προσθήκη νέων κοινοτήτων στους καταλόγους που αφορούν τις περιοχές, κατά την έννοια του άρθρου 3 παράγραφος 4 της οδηγίας 75/268/ΕΟΚ, τηρεί τους δείκτες και τος αξίες που ελήφθησαν υπόψη από την οδηγία 86/465/ΕΟΚ για τον καθορισμό των αντίστοιχων περιοχών -
ότι το σύνολο των τροποποιήσεων που ζήτησε η κυβέρνηση της Ομοσπονδιακής Δημοκρατίας της Γερμανίας, βάσει του άρθρου 2 παράγραφος 3 της οδηγίας 75/268/ΕΟΚ, δεν καταλήγει σε αύξηση της χρήσιμης γεωργικής έκτασης του συνόλου των μειονεκτικών περιοχών -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτική Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Ο κατάλογος των μειονεκτικών περιοχών της Ομοσπονδιακής Δημοκρατίας της Γερμανίας που αναφέρονται στο παράρτημα της οδηγίας 86/465/ΕΟΚ τροποποιείται σύμφωνα με το παράρτημα της παρούσας απόφασης . Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας .
Βρυξέλλες, 18 Δεκεμβρίου 1990 .

Labels: 18
19
6